title: Rådets afgørelse (FUSP) 2016/478 af 31. marts 2016 om ændring af afgørelse (FUSP) 2015/1333 om restriktive foranstaltninger på baggrund af situationen i Libyen

text:
               1.4.2016

               DA

               Den Europæiske Unions Tidende

               L 85/48

         RÅDETS AFGØRELSE (FUSP) 2016/478
   af 31. marts 2016
   om ændring af afgørelse (FUSP) 2015/1333 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 31. juli 2015 vedtog Rådet afgørelse (FUSP) 2015/1333 (1).

               (2)

               Den 16. marts 2015 mindede Rådet om, at kun en politisk løsning kan udgøre en bæredygtig vej fremad og bidrage til fred og stabilitet i Libyen, og nævnte bl.a., at det er vigtigt at afstå fra handlinger, der vil kunne forværre den aktuelle splittelse.

               (3)

               Rådet er fortsat alvorligt bekymret over situationen i Libyen og navnlig over handlinger, som truer freden, sikkerheden og stabiliteten i Libyen samt obstruerer eller underminerer en vellykket gennemførelse af Libyens politiske overgang, såsom handlinger, der obstruerer gennemførelsen af den libyske politiske aftale af 17. december 2015 og dannelsen af en national samlingsregering, herunder ved at personer med politisk indflydelse i Libyen gentagne gange undlader at handle.

               (4)

               I betragtning af situationens alvor i Libyen bør yderligere tre personer i en periode på seks måneder tilføjes listen over personer, der er omfattet af restriktive foranstaltninger, jf. bilag II og IV til afgørelse (FUSP) 2015/1333.

               (5)

               Afgørelse (FUSP) 2015/1333 bør derfor ændres i overensstemmelse hermed–

         VEDTAGET DENNE AFGØRELSE:
   Artikel 1
   Rådets afgørelse (FUSP) 2015/1333 foretages følgende ændringer:

               1)

               De personer, der er opført på listen i bilaget til nærværende afgørelse, tilføjes til listen i bilag II og IV.

               2)

               I artikel 17 tilføjes følgende stykker:
               »3.   Foranstaltningerne i artikel 8, stk. 2, finder anvendelse for så vidt angår punkt 16, 17 og 18 i bilag II indtil den 2. oktober 2016.
               4.   Foranstaltningerne i artikel 9, stk. 2, finder anvendelse for så vidt angår punkt 21, 22 og 23 i bilag IV indtil den 2. oktober 2016.«

         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Bruxelles, den 31. marts 2016.

            På Rådets vegne

         A.G. KOENDERS

            Formand

      (1)  Rådets afgørelse (FUSP) 2015/1333 af 31. juli 2015 om restriktive foranstaltninger på baggrund af situationen i Libyen og om ophævelse af afgørelse 2011/137/FUSP (EUT L 206 af 1.8.2015, s. 34).

      BILAG

            »BILAG II

               Liste over personer og enheder, der er omhandlet i artikel 8, stk. 2

            A.   PERSONER

                        Navn

                        Identificerende oplysninger

                        Begrundelse

                        Opført på listen den

                        16.

                        SALEH ISSA GWAIDER, Agila

                        Fødselsdato: 1944 (ikke bekræftet)

                        Agila Saleh har været formand for Libyens råd for deputerede under repræsentanternes hus siden den 5. august 2014.
                        Den 17. december 2015 udtalte Saleh, at han er imod den libyske politiske aftale, der blev undertegnet den 17. december 2015.
                        Som formand for rådet for deputerede har Saleh obstrueret og undermineret Libyens politiske overgangsproces, herunder ved at nægte at afholde afstemning i repræsentanternes hus den 23. februar 2016 om den nationale samlingsregering.
                        Den 23. februar 2016 besluttede Saleh at nedsætte et udvalg, der forventes at mødes med andre medlemmer af »Libyan-Libyan«-processen, som er imod den libyske politiske aftale.

                        17.

                        GHWELL, Khalifa
                        alias AL GHWEIL, Khalifa
                        AL-GHAWAIL, Khalifa

                        Fødselsdato: 1964
                        Misrata

                        Khalifa Ghwell er den såkaldte »premierminister og forsvarsminister« i den internationalt ikkeanerkendte nationalkongres (også kendt som den »nationale redningsregering«) og er som sådan ansvarlig for dens aktiviteter.
                        Den 7. juli 2015 udviste Khalifa Ghwell sin støtte til Steadfastness Front (Alsomood), en ny militær styrke på syv brigader, der skal forhindre dannelsen af en samlingsregering i Tripoli, ved at deltage i undertegnelsesceremonien for indvielsen af styrken med nationalkongressens formand, Nuri Abu Sahmain.
                        Som »premierminister« for nationalkongressen har Ghwell spillet en central rolle med hensyn til at obstruere dannelsen af den nationale samlingsregering, der blev oprettet i henhold til den libyske politiske aftale.
                        Den 15. januar 2016 beordrede Ghwell i sin egenskab af Tripolis »premierminister og forsvarsminister« for nationalkongressen, at alle medlemmer af den nye sikkerhedsenhed, der var udnævnt af den designerede premierminister for den nationale samlingsregering, som satte deres ben i Tripoli, skulle arresteres.

                        18.

                        ABU SAHMAIN, Nuri
                        alias BOSAMIN,Nori
                        BO SAMIN, Nuri
                        BADI, Salahdin

                        Fødselsdato: 16.5.1956
                        Zouara/Zuwara Libyen

                        Nuri Abu Sahmain er den såkaldte »formand« for den internationalt ikkeanerkendte nationalkongres (også kendt som den »nationale redningsregering«) og er som sådan ansvarlig for dens aktiviteter.
                        Som formand for nationalkongressen har Nuri Abu Sahmain spillet en central rolle med hensyn til at obstruere og modsætte sig den libyske politiske aftale og dannelsen af den nationale samlingsregering.
                        Den 15. december 2015 opfordrede Sahmain til udsættelse af den libyske politiske aftale, der efter planen skulle vedtages på et møde den 17. december.
                        Den 16. december 2015 udsendte Sahmain en erklæring om, at nationalkongressen ikke tillader, at dens medlemmer deltager i mødet eller undertegner den libyske politiske aftale.
                        Den 1. januar 2016 forkastede Sahmain den libyske politiske aftale i drøftelser med De Forenede Nationers særlige repræsentant.«

            »BILAG IV

               Liste over personer og enheder, der er omhandlet i artikel 9, stk. 2

            A.   PERSONER

                        Navn

                        Identificerende oplysninger

                        Begrundelse

                        Opført på listen den

                        21.

                        SALEH ISSA GWAIDER, Agila

                        Fødselsdato: 1944 (ikke bekræftet)

                        Agila Saleh har været formand for Libyens råd for deputerede under repræsentanternes hus siden den 5. august 2014.
                        Den 17. december 2015 udtalte Saleh, at han er imod den libyske politiske aftale, der blev undertegnet den 17. december 2015.
                        Som formand for rådet for deputerede har Saleh obstrueret og undermineret Libyens politiske overgangsproces, herunder ved at nægte at afholde afstemning i repræsentanternes hus den 23. februar 2016 om den nationale samlingsregering.
                        Den 23. februar 2016 besluttede Saleh at nedsætte et udvalg, der forventes at mødes med andre medlemmer af »Libyan-Libyan«-processen, som er imod den libyske politiske aftale.

                        22.

                        GHWELL, Khalifa
                        alias AL GHWEIL, Khalifa
                        AL-GHAWAIL, Khalifa

                        Fødselsdato: 1964
                        Misrata

                        Khalifa Ghwell er den såkaldte »premierminister og forsvarsminister« i den internationalt ikkeanerkendte nationalkongres (også kendt som den »nationale redningsregering«) og er som sådan ansvarlig for dens aktiviteter.
                        Den 7. juli 2015 udviste Khalifa Ghwell sin støtte til Steadfastness Front (Alsomood), en ny militær styrke på syv brigader, der skal forhindre dannelsen af en samlingsregering i Tripoli, ved at deltage i undertegnelsesceremonien for indvielsen af styrken med nationalkongressens formand, Nuri Abu Sahmain.
                        Som »premierminister« for nationalkongressen har Ghwell spillet en central rolle med hensyn til at obstruere dannelsen af den nationale samlingsregering, der blev oprettet i henhold til den libyske politiske aftale.
                        Den 15. januar 2016 beordrede Ghwell i sin egenskab af Tripolis »premierminister og forsvarsminister« for nationalkongressen, at alle medlemmer af den nye sikkerhedsenhed, der var udnævnt af den designerede premierminister for den nationale samlingsregering, som satte deres ben i Tripoli, skulle arresteres.

                        23.

                        ABU SAHMAIN, Nuri
                        alias BOSAMIN, Nori
                        BO SAMIN, Nuri
                        BADI, Salahdin

                        Fødselsdato: 16.5.1956
                        Zouara/Zuwara Libyen

                        Nuri Abu Sahmain er den såkaldte »formand« for den internationalt ikkeanerkendte nationalkongres (også kendt som den »nationale redningsregering«) og er som sådan ansvarlig for dens aktiviteter.
                        Som formand for nationalkongressen har Nuri Abu Sahmain spillet en central rolle med hensyn til at obstruere og modsætte sig den libyske politiske aftale og dannelsen af den nationale samlingsregering.
                        Den 15. december 2015 opfordrede Sahmain til udsættelse af den libyske politiske aftale, der efter planen skulle vedtages på et møde den 17. december.
                        Den 16. december 2015 udsendte Sahmain en erklæring om, at nationalkongressen ikke tillader, at dens medlemmer deltager i mødet eller undertegner den libyske politiske aftale.
                        Den 1. januar 2016 forkastede Sahmain den libyske politiske aftale i drøftelser med De Forenede Nationers særlige repræsentant.«


title: Rådets afgørelse af 25. februar 2008 om udnævnelse af det luxembourgske medlem af bestyrelsen for Det Europæiske Center for Udvikling af Erhvervsuddannelse

text:
               5.3.2008

               DA

               Den Europæiske Unions Tidende

               C 60/1

      RÅDETS AFGØRELSE

   af 25. februar 2008
   om udnævnelse af det luxembourgske medlem af bestyrelsen for Det Europæiske Center for Udvikling af Erhvervsuddannelse
   (2008/C 60/01)
   RÅDET FOR DEN EUROPÆISKE UNION HAR —
   under henvisning til Rådets forordning (EØF) nr. 337/75 af 10. februar 1975 om oprettelse af et europæisk center for udvikling af erhvervsuddannelse (1), særlig artikel 4,
   under henvisning til indstillingen fra den luxembourgske regering, og
   ud fra følgende betragtninger:

               (1)

               Rådet har ved afgørelse af 18. september 2006 (2) udnævnt medlemmerne af bestyrelsen for Det Europæiske Center for Udvikling af Erhvervsuddannelse for perioden fra den 18. september 2006 til den 17. september 2009.

               (2)

               En plads som medlem af centrets bestyrelse i kategorien regeringsrepræsentanter er blevet ledig, efter at Gilbert ENGEL er trådt tilbage.

               (3)

               Det luxembourgske medlem af centrets bestyrelse bør udnævnes for den resterende del af mandatperioden, dvs. indtil den 17. september 2009 —

         TRUFFET FØLGENDE AFGØRELSE:
   Eneste artikel
   Til medlem af bestyrelsen for Det Europæiske Center for Udvikling af Erhvervsuddannelse udnævnes hermed for den resterende del af mandatperioden, dvs. indtil den 17. september 2009:
   REGERINGSREPRÆSENTANTER
   Luxembourg: Nic ALFF.

      Udfærdiget i Bruxelles, den 25. februar 2008.

            På Rådets vegne

         A. VIZJAK

            Formand

      (1)  EFT L 39 af 13.2.1975, s. 1. Forordning senest ændret ved forordning (EF) nr. 2051/2004 (EUT L 355 af 1.12.2004, s. 1).

      (2)  EUT C 240 af 5.10.2006, s. 1.


title: 2013/624/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling for regnskabsåret 2011

text:
               16.11.2013

               DA

               Den Europæiske Unions Tidende

               L 308/363

      EUROPA-PARLAMENTETS AFGØRELSE

   af 17. april 2013
   om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling for regnskabsåret 2011
   (2013/624/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Fællesforetagende for ITER og Fusionsenergiudvikling for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Fællesforetagende for ITER og Fusionsenergiudvikling for regnskabsåret 2011 med fællesforetagendets svar (1),

               —

               der henviser til konklusionerne fra Europa-Parlamentets fælles delegation fra Budgetudvalget og Budgetkontroludvalget til ITER i Cadarache den 16.-18. maj 2011,

               —

               der henviser til Rådets henstilling af 12. februar 2013 (05755/2013 — C7-0040/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (4), særlig artikel 5, stk. 3,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0077/2013),

               1.

               meddeler direktøren for Det Europæiske Fællesforetagende for ITER og Fusionsenergiudvikling decharge for gennemførelsen af fællesforetagendets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Fællesforetagende for ITER og Fusionsenergiudvikling, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 6 af 10.1.2013, s. 36.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 90 af 30.3.2007, s. 58.

      (5)  EFT L 357 af 31.12.2002, s. 72.

         EUROPA-PARLAMENTETS BESLUTNING

      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Fællesforetagende for ITER og Fusionsenergiudvikling for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Fællesforetagende for ITER og Fusionsenergiudvikling for regnskabsåret 2011 med fællesforetagendets svar (1),

                  —

                  der henviser til konklusionerne fra Europa-Parlamentets fælles delegation fra Budgetudvalget og Budgetkontroludvalget til ITER i Cadarache den 16.-18. maj 2011,

                  —

                  der henviser til Rådets henstilling af 12. februar 2013 (05755/2013 — C7-0040/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (4), særlig artikel 5, stk. 3,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0077/2013),

                  A.

                  der henviser til, at Det Europæiske Fællesforetagende for ITER og Fusionsenergiudvikling (»fællesforetagendet«) blev oprettet i marts 2007 for en 35-årig periode;

                  B.

                  der henviser til, at fællesforetagendet begyndte at arbejde uafhængigt i marts 2008,

                  C.

                  der henviser til, at Revisionsretten har fastslået, at den har fået rimelig sikkerhed for, at fællesforetagendets årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  D.

                  der henviser til, at Revisionsretten den 9. oktober 2008 afgav udtalelse nr. 4/2008 om fællesforetagendets finansforordning,

                  E.

                  der henviser til, at det ved oprettelsen af fællesforetagendet blev skønnet, at der ville være behov for i alt 9 653 000 000 EUR i perioden 2007-2014,

         Budgetmæssig og økonomisk forvaltning

                  1.

                  bemærker, at fællesforetagendets årsregnskab i alt væsentligt giver et retvisende billede af dets finansielle stilling pr. 31. december 2011 og af resultaterne af dets transaktioner og pengestrømme i det afsluttede regnskabsår, i overensstemmelse med dets finansielle bestemmelser;

                  2.

                  anerkender, at de transaktioner, der ligger til grund for fællesforetagendets årsregnskab for regnskabsåret 2011, i alt væsentligt er lovlige og formelt rigtige;

                  3.

                  bemærker, at udnyttelsesgraden for de disponible forpligtelses- og betalingsbevillinger var på henholdsvis 99,7 % og 85,7 %; påpeger, at 42 % af de 611 000 000 EUR, der var til rådighed til operationelle aktiviteter, blev implementeret gennem direkte individuelle forpligtelser, mens de resterende 58 % blev implementeret gennem samlede forpligtelser;

                  4.

                  glæder sig over udnævnelsen af en leder af ITER-afdelingen, en leder af administrationsafdelingen og en leder af budget- og finansenheden i 2011 som følge af vedtagelsen af en plan til forbedring af forvaltningen med henblik på at adskille finansielle og operationelle funktioner i 2010;

                  5.

                  beklager, at fællesforetagendets interne revisor har udtrykt bekymring med hensyn til de finansielle kredsløb og endvidere til adskillelsen af funktioner; opfordrer indtrængende fællesforetagendet til omgående at indføre en ordentlig systematisering af de finansielle kredsløb og adskille alle funktioner, som er inkompatible;

                  6.

                  forventer, at fællesforetagendet:

                              —

                              i fuldt omfang etablerer og anvender et integreret redskab til forvaltning af budgetmæssige, finansielle og operationelle oplysninger

                              —

                              i fuldt omfang gennemfører de handlingsplaner, som fællesforetagendet har vedtaget som reaktion på de interne revisioner af de finansielle kredsløb, forvaltningen af tilskud og kontrakterne med sagkyndige

                              —

                              afslutter regnskabsførerens validering af de underliggende systemer

                              —

                              vedtager en dækkende strategi for efterfølgende revision af tilskud og operationelle kontrakter

                              —

                              foretager en risikostyringsgennemgang for fællesforetagendet som helhed;

         Udbud og tilskud

                  7.

                  understreger, at fællesforetagendet, som allerede påpeget i Revisionsrettens beretning for 2010, skal bestræbe sig yderligere på at maksimere konkurrencen, eftersom antallet af bud, der blev modtaget i forbindelse med de operationelle udbud, der blev afholdt i 2011, fortsat var lavt, kun to bud i gennemsnit, mens antallet af forslag, der blev modtaget, om tilskud kun var på ét pr. indkaldelse; anerkender, at fællesforetagendets arbejdsområder er kendetegnet af anskaffelse af højteknologiske komponenter, som aldrig før er bygget og ikke har nogen kommerciel værdi, men er udviklet med henblik på opførelsen af en forsøgsfusionsreaktor inden for et ekstremt komplekst marked domineret af monopol eller oligopol; gentager, at fællesforetagendet skal gå efter at få mest muligt for pengene ved alle indkøb;

                  8.

                  beklager, at beslutningen om at annullere et offentligt udbud og i stedet anvende udbud med forhandling i ét tilfælde ikke var behørigt begrundet, og at fællesforetagendet i et andet tilfælde besluttede at forhandle med to firmaer, som havde forelagt tilbud under det offentlige udbud (selv om et af dem ikke opfyldte de tekniske betingelser); beklager endvidere, at hverken valget af proceduren med forhandling eller de aftalte mængder eller priser var behørigt begrundede i et tredje tilfælde;

                  9.

                  er bekymret over, at Revisionsrettens revision bekræftede resultaterne af en intern revision, der blev gennemført i 2011 på indkøbsområdet, navnlig

                              —

                              at forhåndsmeddelelsen ikke anvendes som et instrument til at øge forhåndsomtalen af kommende udbud

                              —

                              at der ikke er et system til at spore og forvalte ændringer i kontraktkravene og dermed identificere og afhjælpe omkostningsafvigelser

                              —

                              at varigheden af udbudsprocessen ofte er for lang, og at proceduren for udarbejdelse af udbudsdokumenterne er ineffektiv

                              —

                              at omkostningsoverslagene ikke er veldokumenterede;

                  10.

                  kræver i denne forbindelse, at der udarbejdes en detaljeret situationsrapport, der indeholder specifikke forslag til gradvist at rette op på disse mangler;

                  11.

                  beklager dybt det faktum, at Revisionsrettens revision også viste, at de procedurer for forudgående kontrol, der anvendes på betalinger, som afholdes i henhold til kontrakter og tilskudsaftaler, ikke er tilstrækkeligt dokumenterede;

         Kvalitetssikringsrevision og efterfølgende kontrol af udbud og tilskud

                  12.

                  er bekymret over, at fællesforetagendet ganske vist har et system for revision af kontrahenter med henblik på at efterprøve, at kravene til kvalitetssikring er overholdt, men at disse revisioner ikke omfatter de finansielle aspekter af kontraktgennemførelsen; opfordrer fællesforetagendet til at sikre, at revisionssystemet dækker beskyttelse af fællesforetagendets finansielle interesser, hvilket indbefatter finansielle og kontraktmæssige aspekter;

                  13.

                  noterer sig, at fællesforetagendet — på trods af at det i 2011 begyndte at foretage efterfølgende kontrol for at vurdere lovligheden og den formelle rigtighed af gennemførelsen af de tilskud, der ydes — mangler en overordnet strategi for efterfølgende kontrol, der omfatter gennemførelsen af tilskudsaftaler og indkøbsaftaler; opfordrer indtrængende fællesforetagendet til at udarbejde og gennemføre en overordnet strategi for efterfølgende kontrol, der omfatter alle anvendte budgetmidler;

         Intellektuel ejendomsret og erhvervspolitiske forskrifter

                  14.

                  konstaterer, at bestyrelsen den 28. marts 2012 vedtog fællesforetagendets politik for intellektuel ejendomsret og videnformidling, men bemærker, at den endnu ikke har vedtaget erhvervspolitiske forskrifter som krævet i henhold til vedtægterne;

         For sen betaling af medlemskontingenter

                  15.

                  beklager dybt, at 12 medlemmer betalte deres bidrag for 2011 for sent;

                  16.

                  anser det for væsentligt, at betalingsfristen for medlemskontingenter overholdes af alle medlemmer af fællesforetagendet; bifalder den kendsgerning, at bestyrelsen har godkendt foranstaltninger vedrørende opkrævning af renter på det årlige medlemskontingent i tilfælde af for sen betaling;

         Kommissionens Interne Revisionstjeneste

                  17.

                  noterer sig, at mandatet for Kommissionens Interne Revisionstjeneste blev vedtaget af bestyrelsen den 25. november 2011 sammen med en koordineret strategisk revisionsplan for perioden 2012-2014, og at fællesforetagendets finansielle bestemmelser er blevet ændret i overensstemmelse hermed med henblik på at medtage rammeforordningens bestemmelser om Kommissionens interne revisors beføjelser; minder om, at fællesforetagendet begyndte at arbejde uafhængigt i marts 2008;

         Finansielle bestemmelser og gennemførelsesbestemmelser

                  18.

                  glæder sig over, at fællesforetagendets bestyrelse på sit møde den 1. juni 2011 besluttede i store træk at acceptere bemærkningerne i Revisionsrettens udtalelse nr. 4/2008 om fællesforetagendets finansielle bestemmelser (37 anbefalinger blev accepteret fuldt ud, 11 blev accepteret med bemærkninger, og kun to blev afvist);

                  19.

                  noterer sig, at Revisionsretten mener, at en række bestemmelser i fællesforetagendets gennemførelsesbestemmelser afviger fra gennemførelsesbestemmelserne til finansforordningen vedrørende Unionens almindelige budget, uden at dette er tilstrækkeligt begrundet; glæder sig over fællesforetagendets præcisering af, at de ændrede gennemførelsesbestemmelser giver tilstrækkelig vejledning i gennemførelsen af fællesforetagendets aktiviteter, hvad angår f.eks. betingelserne for at rejse og tildele lån eller reglerne for værdiansættelse af naturalydelser;

         Unionens bidrag til opførelsesfasen for ITER

                  20.

                  minder om, at Rådet i juli 2010 vedtog det ændrede budgetoverslag over fællesforetagendets bidrag til opførelsesfasen på 6 600 000 000 EUR (2008-priser), hvilket er en fordobling af det oprindelige overslag; er bekymret over, at fællesforetagendet nu arbejder på at tilpasse alle de påløbne omkostninger til 2008-priserne med henblik på at kunne fastslå eventuelle afvigelser fra overslaget; bemærker, at fællesforetagendet indførte et redskab til løbende overvågning af overslagenes gyldighed og rapportering om potentielle afvigelser; forventer, at fællesforetagendet orienterer dechargemyndigheden om resultaterne af denne analyse;

         Værtsstatsaftale

                  21.

                  konstaterer, at fællesforetagendet endnu ikke fået stillet de permanente lokaler til rådighed, selv om der blev indgået en værtsaftale om lokaler og bistand samt privilegier og immuniteter mellem Kongeriget Spanien og fællesforetagendet; bemærker dog, at fællesforetagendet stadig har til huse i midlertidige lokaler, som er betalt af Kongeriget Spanien;

         Andre spørgsmål

                  22.

                  gentager sin opfordring til Revisionsretten om inden for en rimelig frist at forelægge en særberetning for Parlamentet om fælles problemstillinger, der skyldes fællesforetagendernes karakter, og som bør håndteres af fællesforetagenderne sammen med deres partnere for at sikre deres merværdi og en effektiv gennemførelse af Unions programmer for forskning, teknologisk udvikling og demonstration; bemærker endvidere, at denne beretning bør indeholde en vurdering af effektiviteten af oprettelsen af fællesforetagender og af deres struktur.

         (1)  EUT C 6 af 10.1.2013, s. 36.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 90 af 30.3.2007, s. 58.

         (5)  EFT L 357 af 31.12.2002, s. 72.


Avis juridique important

|

32002D0650

Kommissionens afgørelse af 28. juni 2002 om indgåelse af en aftale om ændring af aftalen mellem Det Europæiske Fællesskab og Australien om handel med vin (meddelt under nummer K(2002) 2391) (2002/650/EF)

EF-Tidende nr. L 213 af 09/08/2002 s. 0043 - 0043

Kommissionens afgørelseaf 28. juni 2002om indgåelse af en aftale om ændring af aftalen mellem Det Europæiske Fællesskab og Australien om handel med vin(meddelt under nummer K(2002) 2391)(2002/650/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets afgørelse 94/184/EF af 24. januar 1994 om indgåelse og underskrivelse af en aftale mellem Det Europæiske Fællesskab og Australien om handel med vin(1), særlig artikel 3,under henvisning til aftalen mellem Det Europæiske Fællesskab og Australien om handel med vin, undertegnet i Bruxelles og Canberra henholdsvis den 26. og den 31. januar 1994(2), senest ændret ved aftalen af 25. juli 2001(3), særlig artikel 17, stk. 2, ogud fra følgende betragtninger:(1) Kommissionen har på Fællesskabets vegne forhandlet en ændring af nævnte aftale med henblik på forlængelse indtil den 30. juni 2003 af den midlertidige tilladelse, der indrømmes australske vine behandlet med kationbytterharpiks.(2) Forvaltningskomitéen for Vin har ikke afgivet udtalelse inden for den af formanden fastsatte frist -TRUFFET FØLGENDE AFGØRELSE:Artikel 1Aftalen om ændring af aftalen mellem Det Europæiske Fællesskab og Australien om handel med vin godkendes på Fællesskabets vegne.Aftalens tekst er knyttet til denne afgørelse.Artikel 2Denne afgørelse og den i artikel 1 nævnte aftale offentliggøres i De Europæiske Fællesskabers Tidende.Udfærdiget i Bruxelles, den 28. juni 2002.På Kommissionens vegneFranz FischlerMedlem af Kommissionen(1) EFT L 86 af 31.3.1994, s. 1.(2) EFT L 86 af 31.3.1994, s. 3.(3) EFT L 208 af 1.8.2001, s. 46.


title: Rådets afgørelse (FUSP) 2015/363 af 5. marts 2015 om EU-medlemsstaternes midlertidige modtagelse af visse palæstinensere

text:
               6.3.2015

               DA

               Den Europæiske Unions Tidende

               L 62/24

         RÅDETS AFGØRELSE (FUSP) 2015/363
   af 5. marts 2015
   om EU-medlemsstaternes midlertidige modtagelse af visse palæstinensere
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29 og artikel 31, stk. 1, og
   ud fra følgende betragtninger:

               (1)

               Den 31. januar 2013 vedtog Rådet afgørelse 2013/71/FUSP om EU-medlemsstaternes midlertidige modtagelse af visse palæstinensere (1), hvorved gyldigheden af deres nationale tilladelser til indrejse i og ophold på de medlemsstaters område, der er nævnt i Rådets fælles holdning 2002/400/FUSP (2), blev forlænget med 12 måneder.

               (2)

               Rådet finder det på baggrund af en vurdering af anvendelsen af fælles holdning 2002/400/FUSP rimeligt, at gyldigheden af disse tilladelser forlænges med yderligere 24 måneder —

         VEDTAGET DENNE AFGØRELSE:
   Artikel 1
   De medlemsstater, der er nævnt i artikel 2 i fælles holdning 2002/400/FUSP, forlænger gyldigheden af de nationale tilladelser til indrejse og ophold, der er givet i medfør af artikel 3 i nævnte fælles holdning, med yderligere 24 måneder fra den 31. januar 2014.
   Artikel 2
   Rådet foretager en evaluering af anvendelsen af fælles holdning 2002/400/FUSP senest seks måneder efter vedtagelsen af denne afgørelse.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 5. marts 2015.

            På Rådets vegne

         D. REIZNIECE-OZOLA

            Formand

      (1)  Rådets afgørelse 2013/71/FUSP af 31. januar 2013 om EU-medlemsstaternes midlertidige modtagelse af visse palæstinensere (EUT L 32 af 1.2.2013, s. 19).

      (2)  Rådets fælles holdning 2002/400/FUSP af 21. maj 2002 om EU-medlemsstaternes midlertidige modtagelse af visse palæstinensere (EFT L 138 af 28.5.2002, s. 33).


title: Rådets afgørelse 2008/665/FUSP af 9. juni 2008 om indgåelse af aftalen mellem Den Europæiske Union og Republikken Albanien om Republikken Albaniens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)

text:
               13.8.2008

               DA

               Den Europæiske Unions Tidende

               L 217/18

         RÅDETS AFGØRELSE 2008/665/FUSP
   af 9. juni 2008
   om indgåelse af aftalen mellem Den Europæiske Union og Republikken Albanien om Republikken Albaniens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 24,
   under henvisning til henstilling fra formandskabet, og
   ud fra følgende betragtninger:

               (1)

               Den 15. oktober 2007 vedtog Rådet fælles aktion 2007/677/FUSP om Den Europæiske Unions militæroperation i Republikken Tchad og Den Centralafrikanske Republik (1) (operation EUFOR Tchad/RCA).

               (2)

               I artikel 10, stk. 3, i den fælles aktion bestemmes det, at detaljerede ordninger vedrørende tredjelandes deltagelse fastlægges i en aftale i overensstemmelse med traktatens artikel 24.

               (3)

               I forlængelse af Rådets bemyndigelse af 13. september 2004 har formandskabet, bistået af generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik, forhandlet en aftale mellem Den Europæiske Union og Republikken Albanien om Republikken Albaniens deltagelse i operation EUFOR Tchad/RCA, i det følgende benævnt »aftalen«.

               (4)

               Aftalen bør godkendes på Den Europæiske Unions vegne —

         TRUFFET FØLGENDE AFGØRELSE:
   Artikel 1
   Aftalen mellem Den Europæiske Union og Republikken Albanien om Republikken Albaniens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) godkendes hermed på Den Europæiske Unions vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den person eller de personer, der er beføjet til at undertegne aftalen med bindende virkning for Den Europæiske Union.
   Artikel 3
   Denne afgørelse har virkning fra dagen for vedtagelsen.
   Artikel 4
   Denne afgørelse offentliggøres i Den Europæiske Unions Tidende.

      Udfærdiget i Luxembourg, den 9. juni 2008.

            På Rådets vegne

         M. COTMAN

            Formand

      (1)  EUT L 279 af 23.10.2007, s. 21.
    ---documentbreak---

               13.8.2008

               DA

               Den Europæiske Unions Tidende

               L 217/19

         OVERSÆTTELSE
   AFTALE
   mellem Den Europæiske Union og Republikken Albanien om Republikken Albaniens deltagelse i Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)
   DEN EUROPÆISKE UNION (EU),
   på den ene side, og
   REPUBLIKKEN ALBANIEN,
   på den anden side,
   i det følgende benævnt »parterne«,
   ER UNDER HENVISNING TIL
   Rådet for Den Europæiske Unions vedtagelse af fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA)
   opfordringen til Republikken Albanien om at deltage i den EU-ledede operation
   den vellykkede gennemførelse af styrkeopbygningsprocessen og henstillingen fra EU’s øverstbefalende for operationen og EU’s Militærkomité om at godkende Republikken Albaniens styrkers deltagelse i den EU-ledede operation
   afgørelse TCHAD/1/2008 truffet af Den Udenrigs- og Sikkerhedspolitiske Komité den 13. februar 2008 om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik (1),
   Den Udenrigs- og Sikkerhedspolitiske Komités afgørelse Tchad/2/2008 af 18. marts 2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik (2),
   BLEVET ENIGE OM FØLGENDE:
   Artikel 1
   Deltagelse i operationen
   1.   Republikken Albanien tilslutter sig fælles aktion 2007/677/FUSP af 15.oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) og enhver fælles aktion eller afgørelse, hvorved Rådet for Den Europæiske Union beslutter at udvide EU’s militære krisestyringsoperation, i overensstemmelse med bestemmelserne i denne aftale og eventuelle nødvendige gennemførelsesarrangementer.
   2.   Republikken Albaniens bidrag til EU’s militære krisestyringsoperation berører ikke Den Europæiske Unions selvstændige beslutningstagning.
   3.   Republikken Albanien sikrer, at dens styrker og personel, der deltager i EU’s militære krisestyringsoperation, varetager deres opgaver i overensstemmelse med

               —

               fælles aktion 2007/677/FUSP og eventuelle efterfølgende ændringer

               —

               operationsplanen

               —

               gennemførelsesbestemmelserne.

         4.   Styrker og personel, der udsendes til operationen af Republikken Albanien, udfører deres opgaver og handler udelukkende i EU’s militære krisestyringsoperations interesse.
   5.   Republikken Albanien underretter i god tid EU’s øverstbefalende for operationen om eventuelle ændringer af dens deltagelse i operationen.
   Artikel 2
   Status for styrkerne
   1.   Status for de styrker og det personel, som Republikken Albanien har bidraget med til EU’s militære krisestyringsoperation, fastlægges i henhold til de bestemmelser om styrkernes status, der måtte være aftalt mellem Den Europæiske Union og de pågældende stater.
   2.   Status for de styrker og det personel, der er udstationeret ved hovedkvarterer eller kommandoenheder uden for Republikken Tchad og Den Centralafrikanske Republik, fastlægges i henhold til arrangementer mellem de pågældende hovedkvarterer og kommandoenheder og Republikken Albanien.
   3.   Med forbehold af de i stk. 1 omhandlede bestemmelser om styrkernes status har Republikken Albanien jurisdiktion over egne styrker og eget personel, der deltager i EU’s militære krisestyringsoperation.
   4.   Republikken Albanien har ansvaret for at behandle klager fra eller vedrørende et medlem af dens styrker og personel i forbindelse med deltagelse i EU’s militære krisestyringsoperation. Republikken Albanien har ansvaret for eventuelt at retsforfølge et medlem af sine styrker eller sit personel eller at pålægge vedkommende en disciplinær sanktion efter sine egne love og forskrifter.
   5.   Republikken Albanien forpligter sig til ved undertegnelsen af denne aftale at fremsætte en erklæring om frafald af krav mod enhver stat, der deltager i EU’s militære krisestyringsoperation.
   6.   Den Europæiske Union forpligter sig til at sikre, at medlemsstaterne ved undertegnelsen af denne aftale fremsætter en erklæring om frafald af krav i forbindelse med Republikken Albaniens deltagelse i EU’s militære krisestyringsoperation.
   Artikel 3
   Klassificerede oplysninger
   1.   Republikken Albanien træffer passende foranstaltninger til at sikre, at klassificerede EU-oplysninger beskyttes i overensstemmelse med Rådet for Den Europæiske Unions sikkerhedsforskrifter, jf. bilaget til Rådets afgørelse 2001/264/EF (3), og supplerende retningslinjer fra de kompetente myndigheder, herunder retningslinjer fra EU’s øverstbefalende for operationen.
   2.   Hvis Den Europæiske Union og Republikken Albanien har indgået en aftale om sikkerhedsprocedurer for udveksling af klassificerede oplysninger, finder bestemmelserne i en sådan aftale anvendelse i forbindelse med EU’s militære krisestyringsoperation.
   Artikel 4
   Kommandostruktur
   1.   Alle styrker og alt personel, der deltager i EU’s militære krisestyringsoperation, forbliver fuldt ud underlagt vedkommende nationale myndigheders kommando.
   2.   De nationale myndigheder overdrager den operative og taktiske kommando over og/eller kontrol med deres styrker og personel til EU’s øverstbefalende for operationen. EU’s øverstbefalende for operationen kan uddelegere sin myndighed.
   3.   Republikken Albanien har samme rettigheder og pligter i forbindelse med den daglige styring af operationen som de deltagende EU-medlemsstater.
   4.   EU’s øverstbefalende for operationen kan til enhver tid efter høring af Republikken Albanien kræve, at Republikken Albaniens bidrag trækkes tilbage.
   5.   Republikken Albanien udpeger en højtstående militær repræsentant (i det følgende benævnt »SMR«) til at repræsentere sit nationale kontingent i EU’s militære krisestyringsoperation. SMR rådfører sig med EU’s øverstbefalende for styrken om alle forhold i forbindelse med operationen og er ansvarlig for den daglige disciplin i kontingentet.
   Artikel 5
   Finansielle aspekter
   1.   Republikken Albanien afholder alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retsakter, der er omhandlet i denne aftales artikel 1, stk. 1, og i Rådets afgørelse 2007/384/FUSP af 14. maj 2007 om oprettelse af en mekanisme til administration af finansieringen af fælles udgifter til EU-operationer, der har indvirkning på militær- eller forsvarsområdet (Athena) (4).
   2.   Republikken Albanien udbetaler erstatning på de betingelser, der er fastsat i de i artikel 2, stk. 1, omhandlede eventuelle bestemmelser om styrkernes status, såfremt den kendes ansvarlig for at have forvoldt fysiske eller juridiske personer fra den eller de stater, hvor operationen gennemføres, død, personskade, tab eller tingsskade.
   Artikel 6
   Arrangementer til gennemførelse af aftalen
   De tekniske og administrative arrangementer, der er nødvendige for at gennemføre denne aftale, indgås mellem generalsekretæren for Rådet for Den Europæiske Union/den højtstående repræsentant for den fælles udenrigs- og sikkerhedspolitik på den ene side og de relevante myndigheder i Republikken Albanien på den anden side.
   Artikel 7
   Misligholdelse
   Hvis en af parterne ikke overholder de forpligtelser, der er fastsat i de foregående artikler, har den anden part ret til at opsige denne aftale med en måneds varsel.
   Artikel 8
   Bilæggelse af tvister
   Tvister om fortolkningen eller anvendelsen af denne aftale bilægges mellem parterne med diplomatiske midler.
   Artikel 9
   Ikrafttræden
   1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
   2.   Denne aftale anvendes midlertidigt fra datoen for undertegnelsen.
   3.   Denne aftale forbliver i kraft, så længe Republikken Albanien bidrager til operationen.

      Udfærdiget i Paris, den 13. juli 2008 på engelsk i fire eksemplarer.

            For Den Europæiske Union

            For Republikken Albanien

      (1)  EUT L 56 af 29.2.2008, s. 64. Ændret ved Den Udenrigs- og Sikkerhedspolitiske Komités afgørelse TCHAD/3/2008 (EUT L 144 af 4.6.2008, s. 82).

      (2)  EUT L 107 af 17.4.2008, s. 60. Ændret ved Den Udenrigs- og Sikkerhedspolitiske Komités afgørelse TCHAD/3/2008.

      (3)  EFT L 101 af 11.4.2001, s. 1. Senest ændret ved afgørelse 2007/438/EF (EUT L 164 af 26.6.2007, s. 24).

      (4)  EUT L 152 af 13.6.2007, s. 14.
   JF. ARTIKEL 2, STK. 5 OG 6, I AFTALEN
   Erklæring fra EU’s medlemsstater:
   »De EU-medlemsstater, der gennemfører EU’s fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA) vil, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Albanien for personskade eller død blandt deres personel eller for tingsskade eller tab af materiel, der tilhører dem og benyttes af EU’s krisestyringsoperation, hvis sådan personskade, død, tingsskade eller tab

               —

               er forvoldt af personel fra Republikken Albanien under udførelsen af dets opgaver i forbindelse med EU’s krisestyringsoperation, bortset fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører Republikken Albanien, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU’s krisestyringsoperation fra Republikken Albanien under benyttelsen af dette materiel.«

         Erklæring fra Republikken Albanien:
   »Republikken Albanien, der tilslutter sig EU’s fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (operation EUFOR Tchad/RCA), vil, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU’s krisestyringsoperation, for personskade eller død blandt dens personel eller for tingsskade eller tab af materiel, der tilhører landet og benyttes af EU’s krisestyringsoperation, hvis sådan personskade, død, tingsskade eller tab

               —

               er forvoldt af personel under udførelsen af dets opgaver i forbindelse med EU’s krisestyringsoperation, bortset fra grov uagtsomhed eller forsætlig forsømmelse, eller

               —

               er opstået under benyttelsen af materiel, der tilhører stater, som deltager i EU’s krisestyringsoperation, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU’s krisestyringsoperation under benyttelsen af dette materiel«


Avis juridique important

|

31989D0496

89/496/EØF: Europa-Parlamentets afgørelse af 13. april 1989 om decharge til Kommissionen for den økonomiske forvaltning af Den Fjerde Europæiske Udviklingsfond for regnskabsåret 1987

EF-Tidende nr. L 247 af 23/08/1989 s. 0009 - 0009

EUROPA-PARLAMENTETS AFGOERELSE af 13 . april 1989 om decharge til Kommissionen for den oekonomiske forvaltning af Den Fjerde Europaeiske Udviklingsfond for regnskabsaaret 1987 ( 89/496/EOEF )  EUROPA-PARLAMENTET,  - der henviser til Traktaten om Oprettelse af Det Europaeiske OEkonomiske Faellesskab,  - der henviser til den foerste Lomé-konvention AVS-EOEF ( 1 ),  - der henviser til status og regnskaber for Den Tredje, Fjerde, Femte og Sjette Europaeiske Udviklingsfond for regnskabsaaret 1987 ( KOM/88/219 endel .),  - der henviser til Revisionsrettens aarsberetning for regnskabsaaret 1987 med institutionernes svar ( 2 ),  - der henviser til Raadets henstilling om decharge,  - der henviser til, at traktaten af 22 . juli 1975 bemyndiger Europa-Parlamentet til at give decharge for Faellesskabets finansielle virksomhed,  - der henviser til betaenkning fra Budgetkontroludvalget og udtalelse fra Udvalget om Udvikling og Samarbejde ( dok . A2-0019/89 ),  1 .  meddeler decharge til Kommissionen for den oekonomiske forvaltning af Den Fjerde Europaeiske Udviklingsfond for regnskabsaaret 1987 paa grundlag af foelgende beloeb :  - betalinger : 70 199 737,01 ECU;  2 .  henviser til sine bemaerkninger i beslutningen, der er vedfoejet denne afgoerelse;  3 .  paalaegger sin formand at sende denne afgoerelse og beslutningen med de ledsagende bemaerkninger til Kommissionen, Raadet, Revisionsretten og Den Europaeiske Investeringsbank og soerge for, at de offentliggoeres i De Europaeiske Faellesskabers Tidende  ( L-udgaven ).  Udfaerdiget i Strasbourg, den 13 . april 1989 .     Enrico VINCI Generalsekretaer Lord PLUMB Formand   ( 1 ) EFT nr . L 25 af 30 . 1 . 1976, s . 1 . ( 2) EFT nr . C 316 af 12 . 12 . 1988, s . 1 . ( 3 ) Se side 12 i denne Tidende .


title: Rådets afgørelse 2012/333/FUSP af 25. juni 2012 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse 2011/872/FUSP

text:
               26.6.2012

               DA

               Den Europæiske Unions Tidende

               L 165/72

         RÅDETS AFGØRELSE 2012/333/FUSP
   af 25. juni 2012
   om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme og om ophævelse af afgørelse 2011/872/FUSP
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Rådet vedtog den 27. december 2001 fælles holdning 2001/931/FUSP (1).

               (2)

               Rådet vedtog den 22. december 2011 afgørelse 2011/872/FUSP om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP (2).

               (3)

               I overensstemmelse med artikel 1, stk. 6, i fælles holdning 2001/931/FUSP er det nødvendigt at foretage en fuldstændig gennemgang af listen over de personer, grupper og enheder, som afgørelse 2011/872/FUSP finder anvendelse på.

               (4)

               Nærværende afgørelse indeholder resultatet af den gennemgang, som Rådet har foretaget vedrørende de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på.

               (5)

               Rådet har konkluderet, at de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, har været involveret i terrorhandlinger som omhandlet i artikel 1, stk. 2 og 3, i fælles holdning 2001/931/FUSP, at der er truffet en afgørelse for så vidt angår disse af en kompetent myndighed som omhandlet i artikel 1, stk. 4, i nævnte fælles holdning, og at de fortsat bør være omfattet af de deri fastsatte specifikke restriktive foranstaltninger.

               (6)

               Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, bør ajourføres i overensstemmelse hermed, og afgørelse 2011/872/FUSP bør ophæves —

         VEDTAGET DENNE AFGØRELSE:
   Artikel 1
   Listen over de personer, grupper og enheder, som artikel 2, 3 og 4 i fælles holdning 2001/931/FUSP finder anvendelse på, er indeholdt i bilaget til denne afgørelse.
   Artikel 2
   Afgørelse 2011/872/FUSP ophæves.
   Artikel 3
   Denne afgørelse træder i kraft på dagen for offentliggørelsen i Den Europæiske Unions Tidende.

      Udfærdiget i Luxembourg, den 25. juni 2012.

            På Rådets vegne

         C. ASHTON

            Formand

      (1)  EFT L 344 af 28.12.2001, s. 93.

      (2)  EUT L 343 af 23.12.2011, s. 54.

      BILAG

         Liste over personer, grupper og enheder, jf. artikel 1

      1.   Personer

                  1.

                  ABDOLLAHI Hamed (alias Mustafa Abdullahi), født den 11. august 1960 i Iran. Pasnr.: D9004878.

                  2.

                  AL-NASSER, Abdelkarim Hussein Mohamed, født i Al Ihsa (Saudi-Arabien), saudiarabisk statsborger

                  3.

                  AL YACOUB, Ibrahim Salih Mohammed, født den 16.10.1966 i Tarut (Saudi-Arabien), saudiarabisk statsborger

                  4.

                  ARBABSIAR Manssor (alias Mansour Arbabsiar), født den 6. eller 15. marts 1955 i Iran. Iransk og amerikansk statsborger. Pasnr.: C2002515 (Iran); Pasnr.: 477845448 (USA). Nationalt id-nr.: 07442833, udløbsdato 15. marts 2016 (amerikansk kørekort).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), født den 8.3.1978 i Amsterdam (Nederlandene) – medlem af "Hofstadgroep"

                  6.

                  FAHAS, Sofiane Yacine, født den 10.9.1971 i Algier (Algeriet) – medlem af "al-Takfir" og "al-Hijra"

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), Libanon, født i 1963 i Libanon, libanesisk statsborger

                  8.

                  MOHAMMED, Khalid Shaikh (alias ALI, Salem, alias BIN KHALID, Fahd Bin Adballah, alias HENIN, Ashraf Refaat Nabith, alias WADOOD, Khalid Adbul), født den 14.4.1965 eller den 1.3.1964 i Pakistan, pas nr. 488555

                  9.

                  SHAHLAI Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), født cirka 1957 i Iran. Adresser: 1) Kermanshah, Iran, 2) Mehran militærbase, Ilamprovinsen, Iran.

                  10.

                  SHAKURI Ali Gholam, født cirka 1965 i Teheran, Iran

                  11.

                  SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), født den 11. marts 1957 i Iran. Iransk statsborger. Pasnr.: 008827 (iransk diplomatpas), udstedt 1999. Titel: generalmajor.

                  12.

                  WALTERS, Jason Theodore James (alias Abdullah, alias David), født den 6.3.1985 i Amersfoort (Nederlandene), pas nr. NE8146378 (Nederlandene) – medlem af "Hofstadgroep"

            2.   Grupper og enheder

                  1.

                  "Abu Nidal Organisation" – "ANO" (alias "Fatah Revolutionary Council", alias "Arab Revolutionary Brigades", alias "Black September" ("Sorte September"), alias "Revolutionary Organisation of Socialist Muslims")

                  2.

                  "Al-Aqsa Martyrs’ Brigade" ("Al Aqsa-Martyrernes Brigade")

                  3.

                  "Al-Aqsa. e.V."

                  4.

                  "Al-Takfir" og "al-Hijra"

                  5.

                  "Babbar Khalsa"

                  6.

                  "Det Filippinske Kommunistparti", herunder "New People’s Army" – "NPA", Filippinerne

                  7.

                  "Gama’a al-Islamiyya" (alias "Al-Gama’a al-Islamiyya") ("Islamisk Gruppe" – "IG")

                  8.

                  "İslami Büyük Doğu Akıncılar Cephesi" – "IBDA-C" ("Great Islamic Eastern Warriors Front")

                  9.

                  "Hamas", herunder "Hamas-Izz al-Din al-Qassem"

                  10.

                  "Hizbul Mujahideen" – "HM"

                  11.

                  "Hofstadgroep"

                  12.

                  "Holy Land Foundation for Relief and Development"

                  13.

                  "International Sikh Youth Federation" – "ISYF"

                  14.

                  "Khalistan Zindabad Force" – "KZF"

                  15.

                  "Det Kurdiske Arbejderparti" – "PKK", (alias "KADEK", alias "KONGRA-GEL‧)

                  16.

                  "De Tamilske Tigre" – "LTTE"

                  17.

                  "Ejército de Liberación Nacional" ("Den Nationale Befrielseshær")

                  18.

                  "Palestinian Islamic Jihad" ("Palæstinensisk Islamisk Jihad") – "PIJ"

                  19.

                  "Popular Front for the Liberation of Palestine" ("Folkefronten til Palæstinas Befrielse") – "PFLP"

                  20.

                  "Popular Front for the Liberation of Palestine – General Command" ("Folkefronten til Palæstinas Befrielse-Generalkommandoen") (alias "PFLP-General Command")

                  21.

                  "Fuerzas armadas revolucionarias de Colombia" – "FARC" ("Colombias Væbnede Revolutionære Styrker")

                  22.

                  "Devrimci Halk Kurtuluș Partisi-Cephesi" – "DHKP/C" (alias "Devrimci Sol" ("Revolutionary Left"), alias "Dev Sol") ("Revolutionary People's Liberation Army/Front/Party")

                  23.

                  "Sendero Luminoso" – "SL" ("Den Lysende Sti")

                  24.

                  Stichting Al Aqsa (alias Stichting Al Aqsa Nederland, alias Al Aqsa Nederland) (Al Aqsa-foreningen i Nederlandene)

                  25.

                  "Teyrbazen Azadiya Kurdistan" – "TAK" (alias "Kurdistan Freedom Falcons", alias "Kurdistan Freedom Hawks")


title: 2006/530/EF: Rådets afgørelse af  9. juni 2006  om indgåelse af aftalen mellem Det Europæiske Fællesskab og Ukraine om visse aspekter af lufttrafik

text:
               1.8.2006

               DA

               Den Europæiske Unions Tidende

               L 211/39

      RÅDETS AFGØRELSE

   af 9. juni 2006
   om indgåelse af aftalen mellem Det Europæiske Fællesskab og Ukraine om visse aspekter af lufttrafik
   (2006/530/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 80, stk. 2, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Rådet bemyndigede ved sin afgørelse af 5. juni 2003 Kommissionen til at indlede forhandlinger med tredjelande om en fællesskabsaftale, som skulle træde i stedet for visse bestemmelser i eksisterende bilaterale aftaler.

               (2)

               Kommissionen har på Fællesskabets vegne forhandlet om en aftale med Ukraine om visse aspekter af lufttrafik i overensstemmelse med mekanismerne og direktiverne i bilaget til nævnte rådsafgørelse.

               (3)

               Aftalen blev undertegnet på Fællesskabets vegne den 1. december 2005 med forbehold af eventuel senere indgåelse i overensstemmelse med Rådets afgørelse af 28. november 2005.

               (4)

               Aftalen bør godkendes —

         TRUFFET FØLGENDE AFGØRELSE:
   Artikel 1
   1.   Aftalen mellem Det Europæiske Fællesskab og Ukraine om visse aspekter af lufttrafik godkendes på Fællesskabets vegne.
   2.   Teksten til aftalen er knyttet til denne afgørelse (2).
   Artikel 2
   Formanden for Rådet bemyndiges til at udpege den eller de personer, der er beføjet til at foranstalte den notifikation, der er omhandlet i aftalens artikel 9, stk. 1.

      Udfærdiget i Luxembourg, den 9. juni 2006.

            På Rådets vegne

         H. GORBACH

            Formand

      (1)  Udtalelse af 14.3.2006 (endnu ikke offentliggjort i EUT).

      (2)  Se side 24 i denne EUT.


title: Rådets afgørelse 2011/133/FUSP af 21. februar 2011 om undertegnelse og indgåelse af aftalen mellem Den Europæiske Union og Montenegro om rammerne for Montenegros deltagelse i Den Europæiske Unions krisestyringsoperationer

text:
               2.3.2011

               DA

               Den Europæiske Unions Tidende

               L 57/1

         RÅDETS AFGØRELSE 2011/133/FUSP
   af 21. februar 2011
   om undertegnelse og indgåelse af aftalen mellem Den Europæiske Union og Montenegro om rammerne for Montenegros deltagelse i Den Europæiske Unions krisestyringsoperationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, og traktaten om Den Europæiske Unions funktionsmåde, særlig artikel 218, stk. 5 og 6,
   under henvisning til forslag fra Unionens højtstående repræsentant for udenrigsanliggender og sikkerhedspolitik (»HR«), og
   ud fra følgende betragtninger:

               (1)

               Betingelserne for tredjelandes deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.

               (2)

               Efter vedtagelsen af Rådets afgørelse den 26. april 2010 om bemyndigelse til at indlede forhandlinger har HR forhandlet en aftale mellem Den Europæiske Union og Montenegro om rammerne for Montenegros deltagelse i Den Europæiske Unions krisestyringsoperationer (»aftalen«).

               (3)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Montenegro om rammerne for Montenegros deltagelse i Den Europæiske Unions krisestyringsoperationer (i det følgende benævnt »aftalen«) godkendes hermed på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Aftalen anvendes midlertidigt fra datoen for undertegnelsen indtil afslutningen af procedurerne for dens indgåelse (1).
   Artikel 4
   Formanden for Rådet foretager på Unionens vegne den underretning, der er omhandlet i aftalens artikel 16, stk. 1.
   Artikel 5
   Denne afgørelse træder i kraft på dagen for vedtagelsen.

      Udfærdiget i Bruxelles, den 21. februar 2011.

            På Rådets vegne

         C. ASHTON

            Formand

      (1)  Datoen for aftalens undertegnelse offentliggøres i Den Europæiske Unions Tidende på foranledning af Generalsekretariatet for Rådet.

      OVERSÆTTELSE
      AFTALEN
      mellem Den Europæiske Union og Montenegro om rammerne for Montenegros deltagelse i Den Europæiske Unions krisestyringsoperationer
      DEN EUROPÆISKE UNION,
      på den ene side, og
      MONTENEGRO,
      på den anden side,
      i det følgende benævnt »parterne«,
      ER —
      ud fra følgende betragtninger:
      Den Europæiske Union (EU) kan beslutte at iværksætte krisestyringsaktioner.
      EU træffer afgørelse om, hvorvidt tredjelande skal opfordres til at deltage i EU-krisestyringsoperationer.
      Betingelserne for Montenegros deltagelse i EU-krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.
      En sådan aftale berører ikke EU's selvstændige beslutningstagning og anfægter ikke Montenegros mulighed for at træffe afgørelse fra sag til sag om deltagelse i EU-krisestyringsoperationer.
      En sådan aftale bør kun vedrøre fremtidige EU-krisestyringsoperationer og bør ikke berøre eksisterende aftaler om Montenegros deltagelse i EU-krisestyringsoperationer, der allerede er indledt —
      BLEVET ENIGE OM FØLGENDE:
      AFDELING I

         ALMINDELIGE BESTEMMELSER

      Artikel 1
      Afgørelser i tilknytning til deltagelsen
      1.   Når Den Europæiske Union (EU) har truffet afgørelse om at opfordre Montenegro til at deltage i en EU-krisestyringsoperation, forelægger Montenegro, så snart Montenegro har besluttet at deltage, oplysninger om det bidrag, det foreslår at yde EU.
      2.   EU's vurdering af Montenegros bidrag foretages i samråd med Montenegro.
      3.   EU giver Montenegro en foreløbig angivelse af sidstnævntes forventede bidrag til de fælles udgifter til operationen så snart som muligt med henblik på at bistå Montenegro med udformningen af dets tilbud.
      4.   EU meddeler skriftligt Montenegro resultatet af denne vurdering med henblik på at sikre Montenegros deltagelse i overensstemmelse med bestemmelserne i denne aftale.
      Artikel 2
      Rammer
      1.   Montenegro tilslutter sig Rådets afgørelse, hvorved Rådet for Den Europæiske Union beslutter, at EU skal gennemføre en krisestyringsoperation, og enhver anden afgørelse, hvorved Rådet for Den Europæiske Union beslutter at forlænge EU-krisestyringsoperationen, i overensstemmelse med bestemmelserne i denne aftale og eventuelle nødvendige gennemførelsesarrangementer.
      2.   Montenegros bidrag til en EU-krisestyringsoperation berører ikke EU's selvstændige beslutningstagning.
      Artikel 3
      Status for personel og styrker
      1.   Status for det personel, som Montenegro udsender til en civil EU-krisestyringsoperation, og/eller for de styrker, som Montenegro bidrager med til en militær EU-krisestyringsoperation, er underlagt den aftale om status for missionen/styrkerne, der måtte være indgået mellem EU og den eller de stater, hvor operationen gennemføres.
      2.   Status for det personel, der er udstationeret ved hovedkvarterer eller enheder uden for den eller de stater, hvor EU-krisestyringsoperationen gennemføres, er underlagt arrangementer aftalt mellem de pågældende hovedkvarterer og enheder og Montenegro.
      3.   Med forbehold af den i stk. 1 omhandlede aftale om status for missionen/styrken har Montenegro jurisdiktion over montenegrinsk personel, der deltager i EU-krisestyringsoperationen.
      4.   Montenegro har ansvaret for at behandle eventuelle klager fra eller vedrørende et medlem af dets personel i forbindelse med deltagelsen i en EU-krisestyringsoperation. Montenegro har ansvaret for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter. En model for en sådan erklæring findes i bilaget til denne aftale.
      5.   Parterne er enige om at frafalde alle erstatningskrav, bortset fra kontraktmæssige krav, mod hinanden for skade på, tab eller ødelæggelse af aktiver, der ejes/betjenes af en af parterne, eller personskade eller død blandt en af parternes personel, der er opstået under udøvelsen af deres officielle pligter i forbindelse med aktiviteter i henhold til denne aftale, når bortses fra grov uagtsomhed eller forsætlig forsømmelse.
      6.   Montenegro forpligter sig til at fremsætte en erklæring om frafald af krav mod enhver stat, der deltager i en EU-krisestyringsoperation, som Montenegro deltager i, og til at fremsætte denne ved undertegnelsen af denne aftale.
      7.   EU forpligter sig til at sikre, at dets medlemsstater ved undertegnelsen af denne aftale fremsætter en erklæring om frafald af krav i forbindelse med Montenegros senere deltagelse i en EU-krisestyringsoperation.
      Artikel 4
      Klassificerede informationer
      Aftalen mellem Montenegros regering og EU om sikkerhed i forbindelse med klassificerede informationer, der blev indgået den 13. september 2010 i Bruxelles, finder anvendelse i forbindelse med EU-krisestyringsoperationer.
      AFDELING II

         BESTEMMELSER OM DELTAGELSE I CIVILE KRISESTYRINGSOPERATIONER

      Artikel 5
      Personel, der er udsendt til en civil EU-krisestyringsoperation
      1.   Montenegro sikrer, at det personel, det har udsendt til den civile EU-krisestyringsoperation, løser sine opgaver i overensstemmelse med

                  a)

                  Rådets afgørelse og efterfølgende ændringer som omhandlet i artikel 2, stk. 1

                  b)

                  operationsplanen

                  c)

                  gennemførelsesbestemmelserne.

            2.   Montenegro underretter i god tid missionschefen for den civile EU-krisestyringsoperation (i det følgende benævnt »missionschefen«) og Unionens højtstående repræsentant for udenrigsanliggender og sikkerhedspolitik (i det følgende benævnt »HR«) om eventuelle ændringer i dets bidrag til den civile EU-krisestyringsoperation.
      3.   Personel, der udsendes til den civile EU-krisestyringsoperation, underkastes en lægeundersøgelse og et vaccinationsprogram og skal af en kompetent myndighed i Montenegro erklæres for egnet til tjeneste ud fra et lægeligt synspunkt. Det personel, der udsendes til den civile EU-krisestyringsoperation, fremlægger en kopi af en sådan erklæring.
      Artikel 6
      Kommandostruktur
      1.   Det personel, der er udsendt af Montenegro, løser sine opgaver og handler udelukkende i den civile EU-krisestyringsoperations interesse.
      2.   Alt personel forbliver fuldt ud underlagt vedkommende nationale myndigheders kommando.
      3.   De nationale myndigheder overdrager den operative kontrol til EU.
      4.   Missionschefen påtager sig ansvaret for og har kommando over og kontrol med den civile EU-krisestyringsoperation i indsatsområdet.
      5.   Missionschefen leder den civile EU-krisestyringsoperation og varetager den daglige styring.
      6.   Montenegro har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i artikel 2, stk. 1.
      7.   Missionschefen har ansvaret for den disciplinære kontrol med personellet fra den civile EU-krisestyringsoperation. I det omfang det er nødvendigt, pålægger vedkommende nationale myndigheder disciplinære sanktioner.
      8.   Montenegro udpeger et nationalt kontaktpunkt (»NPC«) til at repræsentere sit nationale kontingent i operationen. NPC refererer til missionschefen for så vidt angår nationale spørgsmål og er ansvarligt for den daglige disciplin i kontingentet.
      9.   EU's beslutning om at afslutte operationen træffes efter høring af Montenegro, hvis det stadig bidrager til den civile EU-krisestyringsoperation på datoen for operationens afslutning.
      Artikel 7
      Finansielle aspekter
      1.   Montenegro afholder alle udgifter i forbindelse med sin deltagelse i operationen, bortset fra de løbende udgifter, som fastlagt i driftsbudgettet for operationen, jf. dog artikel 8.
      2.   Montenegro udbetaler erstatning på de betingelser, der er fastsat i den i artikel 3, stk. 1, omhandlede gældende aftale om status for missionen, når det kendes ansvarligt for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 8
      Bidrag til driftsbudgettet
      1.   Montenegro bidrager til finansieringen af en civil EU-krisestyringsoperation.
      2.   Montenegros finansielle bidrag til driftsbudgettet beregnes på grundlag af den af følgende formler, som giver det mindste beløb:

                  a)

                  den andel af referencegrundlaget, hvormed Montenegros BNI står i forhold til den samlede BNI for alle de stater, der bidrager til operationens driftsbudget, eller

                  b)

                  den andel af referencegrundlaget for driftsbudgettet, hvormed andelen af Montenegros personel, der deltager i operationen, står i forhold til det samlede personel fra alle de stater, der deltager i operationen.

            3.   Uanset stk. 1 og 2 bidrager Montenegro ikke til finansieringen af dagpenge til personel fra EU-medlemsstaterne.
      4.   Uanset stk. 1 fritager EU principielt Montenegro for betaling af finansielle bidrag til en bestemt civil EU-krisestyringsoperation, såfremt:

                  a)

                  EU beslutter, at Montenegro yder et væsentligt bidrag, som er af afgørende betydning for den pågældende operation, eller

                  b)

                  BNI pr. indbygger i Montenegro ikke overstiger BNI i en af EU-medlemsstaterne.

            5.   Et arrangement om betalingen af Montenegros bidrag til driftsbudgettet i forbindelse med en civil EU-krisestyringsoperation indgås mellem missionschefen og de relevante administrative myndigheder i Montenegro. Dette arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING III

         BESTEMMELSER OM DELTAGELSE I MILITÆRE KRISESTYRINGSOPERATIONER

      Artikel 9
      Deltagelse i en militær EU-krisestyringsoperationer
      1.   Montenegro sikrer, at dets styrker og personel, der deltager i den militære EU-krisestyringsoperation, varetager deres opgaver i overensstemmelse med

                  a)

                  Rådets afgørelse og efterfølgende ændringer som omhandlet i artikel 2, stk. 1

                  b)

                  operationsplanen

                  c)

                  gennemførelsesbestemmelserne.

            2.   Det personel, der er udsendt af Montenegro, løser sine opgaver og handler udelukkende i den militære EU-krisestyringsoperations interesse.
      3.   Montenegro underretter i god tid EU's øverstbefalende for operationen om eventuelle ændringer af dets deltagelse i operationen.
      Artikel 10
      Kommandostruktur
      1.   Alle styrker og alt personel, der deltager i den militære EU-krisestyringsoperation, forbliver fuldt ud underlagt vedkommende nationale myndigheders kommando.
      2.   De nationale myndigheder overdrager den operative og taktiske kommando over og/eller kontrol med deres styrker og personel til den øverstbefalende for EU-operationen, som kan uddelegere sin myndighed.
      3.   Montenegro har samme rettigheder og pligter i forbindelse med den daglige styring af operationen som de deltagende EU-medlemsstater.
      4.   Den øverstbefalende for EU-operationen kan til enhver tid efter høring af Montenegro kræve, at Montenegros bidrag trækkes tilbage.
      5.   Montenegro udpeger en højtstående militær repræsentant (SMR) til at repræsentere sit nationale kontingent i den militære EU-krisestyringsoperation. SMR rådfører sig med den øverstbefalende for EU-styrken om alle forhold i forbindelse med operationen og er ansvarlig for den daglige disciplin i Montenegros kontingent.
      Artikel 11
      Finansielle aspekter
      1.   Med forbehold af artikel 12 afholder Montenegro alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retlige instrumenter, der er omhandlet i artikel 2, stk. 1, samt i Rådets afgørelse 2008/975/FUSP af 18. december 2008 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (1).
      2.   Montenegro udbetaler erstatning på de betingelser, der er fastsat i den i artikel 3, stk. 1, omhandlede gældende aftale om status for styrkerne, når den kendes ansvarlig for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 12
      Bidrag til de fælles udgifter
      1.   Montenegro bidrager til finansieringen af de fælles udgifter til en militær EU-krisestyringsoperation.
      2.   Montenegros finansielle bidrag til de fælles udgifter beregnes på grundlag af den af følgende formler, som giver det mindste beløb:

                  a)

                  den andel af referencegrundlaget, hvormed Montenegros BNI står i forhold til den samlede BNI for alle de stater, der bidrager til operationens fælles udgifter, eller

                  b)

                  den andel af de fælles udgifter, hvormed andelen af Montenegros personel, der deltager i operationen, står i forhold til det samlede personel fra alle de stater, der deltager i operationen.

            Når formlen i første afsnit, litra b), anvendes, og når Montenegro kun bidrager med personel til det operative hovedkvarter eller styrkehovedkvarteret, benyttes den andel, som Montenegros personel udgør i forhold til det samlede personel i de respektive hovedkvarterer. I andre tilfælde er andelen den, som alt det personel, Montenegro har bidraget med, udgør i forhold til operationens samlede personel.
      3.   Uanset stk. 1 fritager EU dog principielt Montenegro for betaling af finansielle bidrag til de fælles udgifter til en bestemt militær EU-krisestyringsoperation, såfremt:

                  a)

                  EU beslutter, at Montenegro yder et væsentligt bidrag til aktiver og/eller kapaciteter, som er af afgørende betydning for operationen, eller

                  b)

                  BNI pr. indbygger i Montenegro ikke overstiger BNI i en af EU-medlemsstaterne.

            Der indgås et arrangement mellem den administrator, der er omhandlet i afgørelse 2008/975/FUSP, og de kompetente administrative myndigheder i Montenegro. Dette arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING IV

         AFSLUTTENDE BESTEMMELSER

      Artikel 13
      Arrangementer til gennemførelse af aftalen
      Med forbehold af artikel 8, stk. 5, og artikel 12, stk. 4, indgås de tekniske og administrative arrangementer, der er nødvendige for at gennemføre denne aftale, mellem HR og de relevante myndigheder i Montenegro.
      Artikel 14
      Manglende overholdelse
      Hvis en af parterne ikke overholder sine forpligtelser i henhold til denne aftale, har den anden part ret til skriftligt at opsige aftalen med en måneds varsel.
      Artikel 15
      Bilæggelse af tvister
      Tvister om fortolkning eller anvendelse af denne aftale løses med diplomatiske midler.
      Artikel 16
      Ikrafttræden
      1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de interne retlige procedurer, der er nødvendige for dens ikrafttræden.
      2.   Denne aftale anvendes midlertidigt fra datoen for undertegnelsen.
      3.   Denne aftale tages regelmæssigt op til revision.
      4.   Denne aftale kan ændres på grundlag af en fælles skriftlig aftale mellem parterne.
      5.   Denne aftale kan opsiges af en af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.

         Udfærdiget i Bruxelles, den toogtyvende februar to tusind og elleve i to eksemplarer på engelsk.

               For Den Europæiske Union

               For Montenegro

         (1)  EUT L 345 af 23.12.2008, s. 96.

         TEKST TIL ERKLÆRINGER

            TEKST FOR SÅ VIDT ANGÅR EU-MEDLEMSSTATERNE:

         »Når EU-medlemsstater anvender en EU-rådsafgørelse om en EU-krisestyringsoperation, som Montenegro deltager i, vil de, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Montenegro for personskade eller død blandt deres personel eller for tingsskade eller tab af materiel, der tilhører dem eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel fra Montenegro under udførelsen af dets opgaver i forbindelse med en EU-krisestyringsoperation, bortset fra grov uagtsomhed eller forsætlig forsømmelse, eller

                     —

                     er opstået under benyttelsen af materiel, der tilhører Montenegro, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen fra Montenegro under benyttelsen af dette materiel.«

            TEKST FOR SÅ VIDT ANGÅR MONTENEGRO:

         »Når Montenegro anvender en EU-rådsafgørelse om en EU-krisestyringsoperation, vil det, for så vidt dets nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU-krisestyringsoperationen, for personskade eller død blandt dets personel eller for anden skade eller tab af materiel, der tilhører det eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel under udførelsen af dets opgaver i forbindelse med en EU-krisestyringsoperation, bortset fra grov uagtsomhed eller forsætlig forsømmelse, eller

                     —

                     er opstået under benyttelsen af materiel, der tilhører stater, som deltager i EU-krisestyringsoperationen, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen under benyttelsen af dette materiel.«


Avis juridique important

|

32002D0754

2002/754/FUSP: Rådets afgørelse af 13. september 2002 om gennemførelse af fælles holdning 2002/145/FUSP om restriktive foranstaltninger over for Zimbabwe

EF-Tidende nr. L 247 af 14/09/2002 s. 0056 - 0059

Rådets afgørelseaf 13. september 2002om gennemførelse af fælles holdning 2002/145/FUSP om restriktive foranstaltninger over for Zimbabwe(2002/754/FUSP)RÅDET FOR DEN EUROPÆISKE UNION HAR -under henvisning til Rådets fælles holdning 2002/145/FUSP af 18. februar 2002 om restriktive foranstaltninger over for Zimbabwe(1), især artikel 5, sammenholdt med artikel 23, stk. 2, i traktaten om Den Europæiske Union, ogud fra følgende betragtninger:(1) Rådets fælles holdning 2002/145/FUSP indførte et visumforbud og indefrysning af midler over for Zimbabwes regering og andre personer, som har en stor del af ansvaret for alvorlige krænkelser af menneskerettighederne og af menings- og foreningsfriheden og retten til fredelig forsamling.(2) Fælles holdning 2002/145/FUSP blev ændret den 22. juli 2002 ved fælles holdning 2002/600/FUSP(2).(3) Som følge af regeringsomdannelsen i Zimbabwe den 26. august 2002 bør ovennævnte liste over personer ajourføres -TRUFFET FØLGENDE AFGØRELSE:Artikel 1Listen over personer i bilaget til fælles holdning 2002/145/FUSP, som ændret ved fælles holdning 2002/600/FUSP, erstattes med listen i bilaget.Artikel 2Afgørelsen har virkning fra datoen for vedtagelsen.Artikel 3Denne afgørelse offentliggøres i EF-Tidende.Udfærdiget i Bruxelles, den 13. september 2002.På Rådets vegneP. S. MøllerFormand(1) EFT L 50 af 21.2.2002, s. 1.(2) EFT L 195 af 24.7.2002, s. 1.BILAGListen over personer jf. artikel 1>TABELPOSITION>


title: EFTA-Tilsynsmyndighedens beslutning nr. 302/14/KOL af 16. juli 2014 om 99. ændring af de proceduremæssige og materielle regler for statsstøtte ved ændring af visse retningslinjer for statsstøtte [2015/95]

text:
               22.1.2015

               DA

               Den Europæiske Unions Tidende

               L 15/103

         EFTA-TILSYNSMYNDIGHEDENS BESLUTNING
   Nr. 302/14/KOL
   af 16. juli 2014
   om 99. ændring af de proceduremæssige og materielle regler for statsstøtte ved ændring af visse retningslinjer for statsstøtte [2015/95]
   EFTA-TILSYNSMYNDIGHEDEN (»Tilsynsmyndigheden«) HAR —
   UNDER HENVISNING til aftalen om Det Europæiske Økonomiske Samarbejdsområde (»EØS-aftalen«), særlig artikel 61-63 og protokol 26 hertil,
   UNDER HENVISNING til aftalen mellem EFTA-staterne om oprettelse af en tilsynsmyndighed og en domstol (»tilsyns- og domstolsaftalen«), særlig artikel 5, stk. 2, litra b), og artikel 24 heri, samt artikel 1 i del I i protokol 3 hertil, og
   ud fra følgende betragtninger:
   I henhold til artikel 24 i tilsyns- og domstolsaftalen skal Tilsynsmyndigheden sætte EØS-aftalens bestemmelser om statsstøtte i kraft.
   I henhold til artikel 5, stk. 2, litra b), i tilsyns- og domstolsaftalen skal Tilsynsmyndigheden udsende meddelelser eller retningslinjer om spørgsmål, der er omfattet af EØS-aftalen, hvis det udtrykkeligt er hjemlet i denne aftale eller i tilsyns- og domstolsaftalen, eller hvis Tilsynsmyndigheden finder det nødvendigt.
   Den 21. maj 2014 vedtog Europa-Kommissionen en meddelelse om ændring af Kommissionens meddelelser om EU-retningslinjer for statsstøttereglernes anvendelse i forbindelse med hurtig etablering af bredbåndsnet, om retningslinjer for statsstøtte med regionalt sigte for 2014-2020, om statsstøtte til film og audiovisuelle værker, om EU-retningslinjer for statsstøtte til fremme af risikofinansieringsinvesteringer og om retningslinjer for statsstøtte til lufthavne og luftfartsselskaber (1). Formålet med ændringerne er at skabe overensstemmelse mellem gennemsigtighedsbestemmelserne på tværs af de forskellige retningslinjer for statsstøtte og at forenkle de gældende bestemmelser.
   Denne meddelelse har relevans for Det Europæiske Økonomiske Samarbejdsområde.
   Der skal i overensstemmelse med målet om ensartethed, som er fastsat i EØS-aftalens artikel 1, sikres en ensartet anvendelse af EØS' statsstøtteregler i hele Det Europæiske Økonomiske Samarbejdsområde.
   I henhold til punkt II under overskriften »GENERELT« i bilag XV til EØS-aftalen skal Tilsynsmyndigheden efter høring af Europa-Kommissionen vedtage nye regler, der svarer til dem, som Europa-Kommissionen vedtager.
   EFTER høring af Europa-Kommissionen,
   EFTER at have hørt EFTA-staterne herom ved brev af 30. juni 2014 —
   VEDTAGET DENNE BESLUTNING:
   Artikel 1
   I de materielle regler på statsstøtteområdet foretages følgende ændringer.
   Artikel 2
   Ved denne beslutning erstattes følgende afsnit:

               —

               om retningslinjerne for statsstøttereglernes anvendelse i forbindelse med hurtig etablering af bredbåndsnet (2), de første to punktummer i punkt 74, litra j),

               —

               om retningslinjerne for statsstøtte med regionalt sigte for 2014-2020 (3), punkt 135,

               —

               om retningslinjerne for statsstøtte til film og audiovisuelle værker (4), punkt 51, stk. 7,

               —

               om retningslinjerne for statsstøtte til lufthavne og luftfartsselskaber (5), punkt 162 og 163,

         med:
   »EFTA-staterne skal sikre, at følgende oplysninger offentliggøres på et samlet statsstøttewebsted på nationalt eller regionalt niveau:

               —

               den godkendte støtteordnings fulde ordlyd eller hele afgørelsen om at yde individuel støtte og gennemførelsesbestemmelserne hertil eller et link hertil

               —

               navnet på den(de) støtteydende myndighed(er)

               —

               navnet på de enkelte støttemodtagere, støttebeløb og -form til hver enkelt støttemodtager, støttetildelingsdatoen, virksomhedstype (SMV/stor virksomhed), støttemodtagerens region (statistisk region på niveau 2) (6) og den primære økonomiske sektor, hvor støttemodtageren har aktiviteter (NACE, på koncernplan) (7).

         Dette krav kan fraviges ved individuel støtte på under 500 000 EUR. For ordninger, der tager form af skattefordele, kan der gives oplysninger om individuelle støttebeløb (8) inden for følgende intervaller (i mio. EUR): [0,5-1], [1-2], [2-5], [5-10], [10-30], [30 og derover].
   Disse oplysninger skal offentliggøres, efter at afgørelsen om at yde støtte er truffet, og de skal opbevares i mindst ti år og være tilgængelige for offentligheden uden restriktioner (9). EFTA-staterne vil ikke være forpligtet til at offentliggøre ovennævnte oplysninger før 1. juli 2016 (10).
   Artikel 3
   1.   Ved denne beslutning foretages følgende ændringer i retningslinjerne for statsstøtte med regionalt sigte for 2014-2020 og overvågningsbetingelserne for statsstøtteordninger med regionalt sigte således:

               —

               punkt 169 i retningslinjerne for statsstøtte med regionalt sigte for 2014-2020, herunder overvågningsbetingelserne, udgår.

               —

               bilag IV til retningslinjerne for statsstøtte med regionalt sigte for 2014-2020 udgår.

         2.   For de statsstøtteordninger med regionalt sigte, der allerede er blevet godkendt på grundlag af retningslinjerne om statsstøtte med regionalt sigte for 2014-2020, herunder for de overvågningsbetingelser, der er fastsat i punkt 169 i førnævnte retningslinjer, frafaldes overvågningsbetingelserne. Følgelig udgår punkt 65 i beslutning nr. 225/14/COL af 18. juni 2014 vedrørende regionalt differentierede socialsikringsbidrag for 2014-2020.
   Artikel 4
   Ved denne beslutning foretages følgende ændringer i retningslinjerne for statsstøtte til fremme af risikofinansieringsinvesteringer (11) således:

               —

               i punkt 166, nr. v), ændres følgende:

                           —

                              I stedet for:»Dette krav kan frafaldes for SMV'er, som ikke har gennemført et kommercielt salg på et marked og for investeringer på under 200 000 EUR i en endelig støttemodtagende virksomhed.«

                           —

                              læses:»Dette krav kan frafaldes for SMV'er, som ikke har gennemført et kommercielt salg på et marked og for investeringer på under 500 000 EUR i en endelig støttemodtagende virksomhed.«

               —

               i punkt 166, nr. vi), ændres følgende:

                           —

                              I stedet for:»størrelsen af skattefordelen, hvis den overstiger 200 000 EUR. Dette beløb ydes pr. 2 mio. EUR.«

                           —

                              læses:»størrelsen af skattefordelen, hvis den overstiger 500 000 EUR. Dette beløb ydes inden for følgende intervaller (i mio. EUR): [0,5-1], [1-2], [2-5], [5-10], [10-30], [30 og derover].«

               —

               og i slutningen af punkt 166 tilføjes følgende tekst:

                  »EFTA-staterne vil ikke være forpligtet til at offentliggøre ovennævnte oplysninger før den 1. juli 2016 (12).

         Artikel 5
   Ved denne beslutning indføjes følgende tekst:

      »Ved støtteordninger, der alene på grund af deres store budgetter ikke falder ind under en gruppefritagelsesforordning, vil Tilsynsmyndigheden udelukkende basere sin forenelighedsvurdering på evalueringsplanen.«

               —

               i slutningen af punkt 49 i retningslinjerne for statsstøttereglernes anvendelse i forbindelse med hurtig etablering af bredbåndsnet

               —

               i slutningen af punkt 138 i retningslinjerne for statsstøtte med regionalt sigte for 2014-2020

               —

               i slutningen af punkt 167 i retningslinjerne for statsstøtte til lufthavne og luftfartsselskaber

               —

               i slutningen af punkt 172 i retningslinjerne for statsstøtte til fremme af risikofinansieringsinvesteringer.

         Artikel 6
   Kun den engelske udgave er autentisk.

      Udfærdiget i Bruxelles, den 16. juli 2014.

            På EFTA-Tilsynsmyndighedens vegne

         Oda Helen SLETNES

            Formand

         Helga JÓNSDÓTTIR

            Medlem af kollegiet

      (1)  EUT C 198 af 27.6.2014, s. 30.

      (2)  Endnu ikke offentliggjort i EUT. Kan findes her: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Endnu ikke offentliggjort i EUT. Kan findes her: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Endnu ikke offentliggjort i EUT. Kan findes her: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Endnu ikke offentliggjort i EUT. Kan findes her: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Termen »statistiske region« anvendes i stedet for akronymet »NUTS« i Kommissionens tilsvarende retningslinjer. NUTS betyder »nomenklatur for statistiske territoriale enheder«, jf. Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (EUT L 154 af 21.6.2003, s. 1). Forordningen er endnu ikke blevet indarbejdet i EØS-aftalen. For at arbejde med fælles definitioner i forbindelse med den stadigt stigende efterspørgsel efter statistiske oplysninger på regionalt plan har De Europæiske Fællesskabers Statistiske Kontor (Eurostat) og kandidatlandenes og EFTA-staternes nationale statistiske kontorer imidlertid vedtaget, at de statistiske regioner opdeles på samme måde som NUTS-nomenklaturen.

      (7)  Med undtagelse af forretningshemmeligheder og andre fortrolige oplysninger i behørigt begrundede tilfælde og med forbehold af Tilsynsmyndighedens godkendelse (se Tilsynsmyndighedens retningslinjer om tavshedspligt i statsstøttebeslutninger (EUT L 154 af 8.6.2006, s. 27 og EØS-tillæg nr. 29 af 8.6.2006, s. 1).

      (8)  Det beløb, der skal oplyses, er den maksimalt tilladte skattefordel og ikke det beløb, der kan fradrages pr. år (f.eks. skal man i forbindelse med skattefradrag oplyse, hvad det maksimalt tilladte skattefradrag er, og ikke det faktiske beløb, som kan afhænge af den skattemæssige indtægt og variere fra år til år).

      (9)  Disse oplysninger skal offentliggøres senest seks måneder fra datoen for tildelingen af støtten (eller, ved støtte i form af skattefordele, senest et år fra den dato, hvor skatteangivelsen skal være indberettet). I tilfælde af ulovlig støtte skal EFTA-staterne efterfølgende sikre offentliggørelse af disse oplysninger senest seks måneder fra datoen for Tilsynsmyndighedens beslutning. Oplysningerne skal foreligge i et format, som gør det muligt at søge og hente data og offentliggøre dem på internettet, f.eks. i csv- eller xml-format.

      (10)  Der er ikke krav om offentliggørelse af oplysninger om støtte, der er tildelt før 1. juli 2016, eller for skattemæssige støtteforanstaltninger, der er blevet ansøgt om eller tildelt før 1. juli 2016.«

      (11)  Endnu ikke offentliggjort i EUT. Kan findes her http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Der er ikke krav om offentliggørelse af oplysninger om støtte, der er tildelt før 1. juli 2016, eller for skattemæssige støtteforanstaltninger, der er blevet ansøgt om eller tildelt inden 1. juli 2016.«